Csendes volt a tűzoltók hétvégéje
Három riasztás kaptak a megyei parancsnokságok az elmúlt 48 órában.
Szombaton gázszivárgás miatt riasztották a szentesi tűzoltókat. Mint kiderült az egyik Apponyi téri lakás egyik konvektora hibásodott meg. Értesítették a szolgáltatót aki leszereltette a fűtőtestet.

Vasárnap délelőtt szegedi tűzoltóknak kellett autóba ugraniuk. Az Erdészház utca végén összehordott szemét égett. Nem sokkal a helyszínre érkezésük után sikerült megfékezniük a lángokat.

Délután Mórahalomról érkezett jelzés. Egy tanya melléképületében kigyulladt a mosógép. A megyeszékhely tűzoltói és a Mórahalmi Önkéntes Tűzoltó Egyesület is a helyszínre sietett. Itt sem történt komolyabb baj. Még az ott lakóknak sikerült eloltaniuk a gépet.
Szórakozás